తురాయి

తురాయి (శాస్త్రీయ నామం: Delonix regia) అనేది బీన్ కుటుంబం ఫాబేసి, ఉపకుటుంబం సీసాల్పినియోయిడేకు చెందిన జాతి. ఇది మడగాస్కర్ కు చెందిన పుష్పించే మొక్క జాతి. ఈ చెట్టు పూలలోని వంకర తిరిగిన కేసరములతో చిన్నపిల్లలు "కోడిపుంజు" ఆటలను ఆడుకుంటారు. అందువలన ఈ చెట్టు కోడిపుంజు చెట్టుగా ప్రాచుర్యం పొందింది. ఈ చెట్టు పువ్వులు ప్రధానంగా పసుపు, ఎరుపు రంగుaలలో ఉంటాయి. మోదుగ పువ్వులు, గుల్‌మొహర్‌ పువ్వులు అని కూడా పిలుస్తారు. ప్రపంచంలోని అనేక ఉష్ణమండల ప్రాంతాలలో దీనిని అలంకారపు చెట్టుగా పెంచుతారు. తురాయి విత్తనాలను ఆఫ్రికాలోని మడగాస్కర్‌ దీవుల నుంచి 17వ శతాబ్దంలో భారతదేశంలో మొదటగా ముంబైలో నాటారు. ఆ తరువాత, క్రమంగా దేశమంతటా వ్యాపించాయి. 

 వివరణ 
తురాయి అనేది మధ్య తరహా ఆకురాల్చే చెట్టు, ఇది సుమారు 10 మీటర్ల ఎత్తు వరకు పెరుగుతుంది. బెరడు లేత గోధుమ రంగులో ఉంటుంది. ఒక కొమ్మకు 8-25 రెమ్మలు, అంతకంటే ఎక్కువ జతలుగా ఉంటాయి, ప్రతి రెమ్మకు 30-60, అంతకన్నా ఎక్కువ ఆకులు ఉంటాయి. ఇవి ముదురు ఆకుపచ్చ రంగులో నిస్తేజమైన ఎగువ ఉపరితలం, లేత గోధుమరంగు దిగువ భాగంతో ఉంటాయి.

పువ్వులు పెద్దవిగా ఉంటాయి, నాలుగు నారింజ, ఎరుపు రేకులు 3-4 అంగుళాల పొడవు వరకు ఉంటాయి, ఇక ఐదవది నిటారుగా ఉండే రేకు, ఇది కొద్దిగా పెద్దది, పసుపు, తెలుపు రంగులతో ఉంటుంది.

కాయలు చిన్నగా ఉన్నప్పుడు ఆకుపచ్చగా, మెత్తగా ఉంటాయి, తరువాత అవి పరిపక్వం చెందుతున్నప్పుడు ముదురు గోధుమ రంగు, చెక్కలాగా మారుతాయి. అవి 60 సెంటీమీటర్ల వరకు పొడవు, 5 సెంటీమీటర్ల వరకు వెడల్పు ఉండవచ్చు. విత్తనాలు చిన్నవిగా, సగటున 0.4 గ్రాముల బరువుతో ఉంటాయి. ఆకులు ఈకల రూపాన్ని కలిగి, ప్రకాశవంతమైన ఆకుపచ్చ రంగులో ఉంటాయి. పుప్పొడి రేణువులు పొడవుగా ఉంటాయి.

భారతదేశంలో, శీతాకాలంలో అంటే డిసెంబరు నుండి ఫిబ్రవరి వరకు చెట్లు ఆకులు రాలి, బోసిపోయి ఉంటాయి. మార్చి, ఏప్రిల్ మాసాల్లో కొత్త ఆకులు చిగురిస్తాయి. పువ్వులు ఏప్రిల్ లో పుష్పించడం ప్రారంభించి, మే నెలలో లో పూర్తిగా వికసిస్తాయి.

 చిత్రమాలిక 

 ఇవి కూడా చూడండి 

 మోదుగ

మూలాలు

వర్గం:ఫాబేసి కుటుంబ మొక్కలు